Rejser og botaniske Undersøgelser i Øst-Grønland. 115 
fri af Skruninger og komme frem. Der blev ikke nogen Søvn den 
Nat. Afvekslende tumlede jeg med de forskellige Metoder, der 
kunde anvendes for at reparere Skaden, og Muligheden af at bruge 
Fartøjet som Sejlbaad, i Fald det ikke skulde lykkes, og endelig 
med at tænke over det botaniske Arbejdes Skæbne, i Fald alle Ud- 
veje lukkedes. Det var da en Trøst, at vi havde været ved alle Di- 
striktets Yderpunkter og derfor bedre kunde nøjes med at tilbringe 
den sidste Del af Sommeren ved Stationen, hvor der jo til visse var 
Arbejde nok, men hvor jeg efter Planen kun havde tænkt at til- 
bringe de sidste 14 Dage af August. 
Natten bragte imidlertid Raad. Jeg besluttede om muligt at an- 
vende den gamle Aksel, og hvis det mislykkedes, at prøve at lave en ny 
af et Stykke af Reserveskrueakslen. Det første Alternativ lykkedes. 
Jeg fik Akslen spændt fast og filet af i Enden, hvorpaa jeg borede 
et !/ı Tommes Hul i Enden af den og udvidede det til */s Tomme 
med et Forsænkningsbor og Skrueskærings Spidstap, fik det rettet 
op og anbragte deri Enden af en Reservefundamentbolt (1/2 Tomme), 
som blev filet af til samme Førlighed og spændt ind. Da jeg skulde 
sætte den paa Plads, opdagede jeg imidlertid en anden Fejl. Den 
Del af Motorens Stel, hvorimod Akslen skulde spændes fast, var ved 
Forsømmelighed fra en Arbejders Side ikke filet af (rettet af), 
saaledes at Møtrikens Underflade maatte danne en spids Vinkel med 
den. Dette har utvivlsomt bidraget meget til Akselbruddet. Her 
kunde jeg ikke komme ind med en Fil uden at hele Motoren maatte 
tages ud af Baaden, hviket jeg ikke havde Midler til. Fejlen maatte 
imidlertid rettes, da jeg ikke tiltroede mit Lappearbejde større Styrke 
end det oprindelige Gods, og jeg lavede da af en Reservemøttrik en 
skæv Slutskive, som nogenlunde ophævede Fejlen. Bryderierne var 
imidlertid ikke forbi dermed. Da jeg skilte Tandhjulene fra hin- 
anden, forsømte jeg at afmærke Stillingen i Tillid til Motorbeskri- 
velsen, som hævdede, at de var mærkede. Der fandtes imidlertid 
ingen Mærker paa dem, selv efter at Dokoda i en hel Time havde 
renset og poleret dem. Der var da intet andet at gøre end at eks- 
perimentere sig frem. Jeg stillede efter bedste Evne og satte Moto- 
ren i Gang, men Udblæsningsventilen lukkede saa for tidlig, og Gas- 
arterne banede sig Vej gennem Asbest-Pakningen over Eksplosions- 
kammeret. Dækslet maatte af, ny Pakning lægges i, den springer 
trods Omstilling og ringe Bensinmængde; atter Dækslet af og ny 
Pakning tilskaaret og indlagt, Tandhjulene omstillede, og Motoren i 
Gang med mindst mulig Bensin. Denne Gang holder den; men Mo- 
toren støder, og nu maatte der eksperimenteres Tand for Tand, 
indtil den rette Stilling fandtes. Endelig løb den taaleligt, men 
saa var det galt med Naaleventilen i Karburatoren; der var paa en 
3° 
